Ալ Բանո և Ռոմինա Փաուեր

**Ալ Բանո և Ռոմինա Փաուեր** (), իտալական դուետ։ 1975-ից 1998 թվականներին նրանք զույգ էին։ Նրանք համաշխարհային ճանաչում էին ձեռք բերել 1980-ականների սկզբից մինչև կեսերը՝ շնորհիվ «Sharazan», «Felicità», «Ci sarà», «Libertà» և այլ հիթերի։ 1984 թվականին նրանք արժանացել էին Սան Ռեմոյի փառատոնի գլխավոր մրցանակին՝ «Ci sarà» («հայ.` «Այդպես կլինի») երգով։

## Պատմություն
Ալ Բանոն (իսկական անունը՝ Ալբանո Կարրիզի) ծնվել է 1943 թվականի մայիսի 20-ին Իտալիայի Չելինո Սան Մարկո քաղաքում՝ ֆերմերների ընտանիքում։ Ռոմինա Փաուերը ծնվել է 1951 թվականի հոկտեմբերի 2-ին Հոլիվուդում, ԱՄՆ, ամերիկացի դերասաններ Լինդա Քրիստիանի և Թայրոն Փաուերի ընտանիքում։ ձախից|մինի|Ալ Բանոն և Ռոմինա Փաուերը «Արևի տակ» ֆիլմի նկարահանման հրապարակում Ալբանոն և Ռոմինան հանդիպել են 1967 թվականին «Արևի տակ» (իտալ.՝ Nel sole) ֆիլմի նկարահանման հրապարակում, որը նկարահանվել է «Nel sole» երգի հիման վրա։ Երեք տարի անց զույգը ձայնագրել է իրենց առաջին երգը՝ «Storia di due innamorati»։

Ալ Բանոն և Ռոմինա Փաուերն ամուսնացել են 1970 թվականի հուլիսի 26-ին։ Նույն թվականին ծնվել է զույգի առաջնեկ դուստրը՝ Իլենիան (ամբողջական անունը՝ Իլենիա Մարիա Սոլե Կարրիզի)։ Երեք տարի անց ծնվել է երիտասարդ զույգի որդին՝ Յարին։ ձախից|մինի|Ալ Բանոն և Ռոմինա Փաուերը Եվրատեսիլում 1975 թվականին
Նրանց առաջին համատեղ ալբոմը՝ «Dialogo» («Atto 1»), թողարկվել է 1975 թվականին։

1976 թվականին դուետը ներկայացրել է Իտալիան Եվրատեսիլ երգի մրցույթում՝ «We'll Live It All Again» երգով և զբաղեցրել յոթերորդ տեղը։ 1980 թվականին դուետը նաև զբաղեցրել է յոթերորդ տեղը Տոկիոյում կայացած Yamaha միջազգային փառատոնում՝ «Amarci É» երգով։

Դուետը լայն միջազգային ճանաչում է ձեռք բերել 1981 թվականի նոյեմբերին «Sharazan» երգով, որը գլխավորել է բազմաթիվ երկրների չարթերը ոչ միայն Եվրոպայում, այլև Լատինական Ամերիկայում։

1982 թվականին Ալ Բանոն և Ռոմինան մասնակցել են Սան Ռեմոյի փառատոնին «Felicità» երգով, որտեղ զբաղեցրել են երկրորդ տեղը Ռիկարդո Ֆոլիից հետո։

Երգիչները 1982 թվականի մարտին իտալական հիթ-շքերթում բացարձակ ռեկորդ են գրանցել՝ միաժամանակ 4 երգ։

Հաջողությունն էլ ավելի է ամրապնդվել համանուն ալբոմներից այնպիսի հիթերի թողարկմամբ, ինչպիսիք են՝ «Felicità» (1982) (Գերմանիայում ստացել է «Ոսկե գլոբուս» մրցանակ սինգլի 6,000,000 օրինակ վաճառքի համար), «Sempre sempre» (1986), «Libertà» (1987), ինչպես նաև «Vincerai» (1991) ալբոմը՝ դուետի լավագույն երգերի նոր տարբերակների առաջին պաշտոնական հավաքածուն, որը ներառում էր նաև այլ հայտնի երգեր, ինչպիսիք են՝ «We'll live it all again» (1976), «Sharazan» (1981), «Che Angelo Sei» (1982), «Tu soltanto tu» (1982), «Ci sarà» (1984), «Makassar» (1987):

1982 թվականից ի վեր Ալ Բանոյի և Ռոմինայի բոլոր ալբոմները հնչյունավորվել են իսպաներեն, ինչը դուետին բերել է հսկայական ժողովրդականություն Իսպանիայում և Լատինական Ամերիկայում։ mini|1984 թվականի Սան Ռեմոյի փառատոնի հաղթողներ - Ալ Բանո և Ռոմինա Փաուեր 1984 թվականին դուետը Սան Ռեմոյի փառատոնում գրավել է առաջին տեղը «Ci sarà» (1984) երգով։ Հունիսին դուետը այցելել է ԽՍՀՄ՝ Լենինգրադում «Կախարդական սպիտակ գիշեր» ֆիլմը նկարահանելու համար, իսկ երկու տարի անց նրանք վերադարձել են շրջագայության։

Զույգը կրկին մասնակցել ե Եվրատեսիլ 1985 թվականին «Magic, oh Magic» երգով և կրկին զբաղեցրել յոթերորդ տեղը։ Նույն թվականին ծնվել է զույգի երկրորդ դուստրը՝ Քրիստելը։ 1987 թվականին ծնվել է նրանց չորրորդ երեխան՝ Ռոմինա կրտսերը։ Երջանիկ հայրը դստերը անվանել է կնոջ և մոր անունով՝ Ռոմինա Յոլանդա Կարրիսի (կամ կրճատ՝ Ուգա)։

Դուետը թողարկել է ավելի քան քսան հաջողակ ալբոմ և բազմիցս մրցանակներ է շահել Սան Ռեմոյի փառատոնում (1982, 1984, 1987, 1989 թվականներին):

1994 թվականին նրանց ավագ դուստրը՝ Իլենիան, անհետ կորել է Նոր Օռլեանում։ Դրանից հետո նրանց ամուսնությունը սկսել է քայքայվել։

1996 թվականին դուետը վաճառել էր իրենց ալբոմների 65 միլիոն օրինակ։ Նրանց վերջին համատեղ ելույթը, որպես նրանց համատեղ սկավառակագրության մաս, տեղի է ունեցել 1998 թվականի հունիսին։

1999 թվականին Ալ Բանոն և Ռոմինա Փաուերը պաշտոնապես ամուսնալուծվել են։

Ալ Բանո Քարիզին շարունակում է իր փոփ երգչի կարիերան, իսկ Ռոմինա Փաուերը, ով նկարիչ, սցենարիստ և իր սեփական ֆիլմերի ռեժիսոր է, տեղափոխվում է Միացյալ Նահանգներ։

2013 թվականի հոկտեմբերին Մոսկվայում, 15 տարվա ընթացքում առաջին անգամ, Ալ Բանոն և Ռոմինա Փաուերը «Կրոկուս Հոլ»-ում իտալացի փոփ աստղերի մասնակցությամբ տվել են երեք համատեղ համերգ՝ նվիրված Ալ Բանոյի 70-ամյակին։ Այդ ժամանակից ի վեր նրանց համատեղ ելույթները վերսկսվել են։

2015 թվականին Ալ Բանոն և Ռոմինա Փաուերը մեծ համերգ են տվել Վերոնայի ամֆիթատրոնում, որտեղ կատարվել է իրենց ամենամեծ հիթերը։ Համերգին ելույթ է ունեցել նաև այլ իտալացի փոփ աստղեր։ Ավելի ուշ Գերմանիայում թողարկվել է «The Very Best Live from Verona» ալբոմը, որը ներառում էր մեկ նոր երգ, երկու նախկինում թողարկված անհատական ​​երգեր և հիթերի երեք վերամշակված և կենդանի տարբերակներ։

2017 թվականի հունիսին համերգ է տեղի ունեցել Մոսկվայի Կրեմլի պետական ​​պալատում։ Միջոցառումը հեռարձակվել է Retro FM երաժշտական ​​ռադիոկայանով: Նույն թվականի նոյեմբերին Ալ Բանոն հայտարարել է երաժշտական ​​կարիերան ավարտելու մասին, որը ուժի մեջ է մտել 2018 թվականի դեկտեմբերի 31-ից։ Նույն ամսին թողարկվել է դուետի վերջին երգերի ժողովածուն՝ «Magic Reunion Live»-ը, որը ներառում էր դուետի բեմում վերամիավորումից ի վեր նրանց ամենամեծ հիթերի կենդանի տարբերակները։

Նույն ամսին թողարկվել է դուետի վերջին երգերի ժողովածուն՝ «Magic Reunion Live»-ը, որը ներառում էր դուետի բեմում վերամիավորումից ի վեր նրանց ամենամեծ հիթերի կենդանի տարբերակները։ Հեռարձակումը տեղի է ունեցել «Retro FM» ռադիոկայանով, և 2019 թվականի մայիսին համերգը ցուցադրվել է «Առաջին ալիքով»։

2020 թվականի փետրվարի 7-ին, Սան Ռեմոյի փառատոնում պատվավոր հյուրերի կարգավիճակով ելույթ ունենալուց հետո, որտեղ ներկայացվել է համանուն սինգլը, թողարկվել է դուետի նոր համատեղ ստուդիական ալբոմը՝ «Raccogli l'attimo»-ն։

## Համատեղ սկավառակագրություն
Սկավառագրությունը ներառում է նաև համարակալված ալբոմների իսպաներեն տարբերակները։
* Atto I (1975 Libra)
* 1978 (1977 Libra)
* Aria Pura (1979 Libra)
* Sharazan — cantan en espannol (1981 Odeon/EMI)
* Felicità (1982 Baby/BMG)
* Felicidad (1982 Baby/Sunny)
* Che Angelo Sei (1982 Baby/BMG)
* Que Ángel Será — cantan en espannol (1983 Baby/Sunny)
* Effetto Amore (1984 Baby/BMG)
* Sempre Sempre (1986 WEA/Warner)
* Siempre Siempre (1986 WEA/Warner)
* Libertà! (1987 WEA/Warner)
* Libertad (1987 WEA/Warner)
* Fragile (1988 WEA/Warner)
* Fragile (Spanish) (1989 WEA Latina/Warner)
* Fotografia Di Un Momento (1990 WEA/Warner)
* Fotografía De Un Momento (1990 WEA Latina/Warner)
* Corriere Di Natale (1990 WEA/Warner)
* Weihnachten Bei Uns Zu Hause (1990 WEA/Warner)
* Navidad Ha Llegado (1991 WEA Latina/Warner)
* Le piu` belle canzoni (1991 WEA/Warner)
* Vincerai-their greatest hits (1991 WEA/Warner)
* Vencerás (1991 WEA Latina/Warner)
* Notte E Giorno (1993 WEA/Warner)
* El Tiempo De Amarse (1993 WEA/Warner)
* Emozionale (1995 WEA/Warner)
* Amor sogrado (1996 WEA/Warner)
* Ancora- Zugabe (1996 WEA/Warner)
* The very best-live aus Verona (2015 Al Bano Carrisi Production/Universal Music)
* Magic Reunion Live (2017 Sony Music/RCA)
* Raccogli l’attimo (2020 Sony Music)

## Տեսագրություն
* Волшебная белая ночь (итал. Una magica notte bianca) (1984)
* Autoritratto dalla A alla R (1991)
* L’autoritratto (1991)
* L’America perduta (1993)
* Unser Leben, unsere Familie, unsere Erfolge (1993)
* Una vita emozionale (1996)

## Ծանոթագրություններ

Կատեգորիա:1970 հիմնադրված երաժշտական խմբեր
Կատեգորիա:1975 հիմնադրված երաժշտական խմբեր
Կատեգորիա:Եվրատեսիլ երգի մրցույթի մասնակիցներ
Կատեգորիա:Երաժշտական դուետներ
Կատեգորիա:Իտալական երաժշտական խմբեր
Կատեգորիա:Իտալացի երաժիշտներ
Կատեգորիա:Իտալացի երգիչներ
Կատեգորիա:Իտալիայի մասնակիցները Եվրատեսիլ երգի մրցույթում
Կատեգորիա:Փոփ երաժշտական խմբեր
Կատեգորիա:Փոփ երաժշտություն